கேள்வி: அண்டிலிசு குறித்து விரிவாக சொல்லுங்கள்.
பதில்: ''மேற்கிந்தியத் தீவுகள், கரிபியன் ஆகியவற்றையும் காண்க'' File:Caribbean general map.png அண்டிலிசு (Antilles, ; பிரெஞ்சு மொழி ''Antilles''; எசுப்பானியம் ''Antillas''; டச்சு மொழி ''Antillen'' ; போர்த்துக்கேய மொழி ''Antilhas'') தெற்கிலும் மேற்கிலும் கரிபியக் கடல்யும் வடமேற்கில் மெக்சிகோ வளைகுடாவையும் வடக்கிலும் கிழக்கிலும் அத்திலாந்திக்குப் பெருங்கடல் எல்லையாகக் கொண்டுள்ள ஓர் தீவுக்கூட்டம் ஆகும். அண்டிலியத் தீவுகள் இரு சிறிய குழுக்களாகப் பிரிக்கப்படுகின்றன: கியூபா, ஜமேக்கா, புவேர்ட்டோ ரிக்கோ, லா எசுப்பானியோலா (எயிட்டி, டொமினிக்கன் குடியரசு பிரிக்கப்பட்டுள்ளது), கேமன் தீவுகள் போன்ற பெரியத் தீவுகளை உள்ளடக்கிய பெரிய அண்டிலிசு ; வடக்குப்புற லீவர்டு தீவுகள், தென்கிழக்கு வின்வர்டு தீவுகள், வெனிசுவேலாவின் வடக்கிலுள்ள காற்றெதிர் அண்டிலிசு ஆகிய தீவுக்குழுக்களை உள்ளடக்கிய சிறிய அண்டிலிசு. மேற்கிந்தியத் தீவுகள்அங்கமாக பகாமாசு, துர்கசு கைகோசு தீவுகள் உள்ளடக்கிய லுகாயன் தீவுக்கூட்டம் இருந்தாலும் பொதுவாக அவை அண்டிலியத் தீவுகளில் சேர்க்கப்படுவதில்லை.எசுப்பானிய என்கார்ட்டா கலைக்களஞ்சியம் போன்ற சில உசாத்துணைகளில் பகாமசு, அண்டிலிசில் ஒன்றாக சேர்க்கப்பட்டுள்ளது. [http://es.encarta.msn.com/encyclopedia_761555176/Antillas.html] . 2009-10-31. புவியியல், அண்டிலியத் தீவுகள் பொதுவாக வட அமெரிக்காவின் பகுதியாகக் கருதப்படுகின்றது. பண்பாட்டுப்படி, கியூபா, டொமினிக்கன் குடியரசு, புவர்ட்டோ ரிக்கோ – சில நேரங்களில் அண்டிலிசு முழுமையுமே – இலத்தீன் அமெரிக்காவினதாகக் கருதப்படுகின்றது; இருப்பினும் இந்த சமூகப்பொருளியல் பொதுமைப்படுத்தல் தவிர்க்கப்படுகின்றது. நிலவியல்படி, பெரிய அண்டிலிசு தலைநிலத்து இயல்பு கொண்ட பாறைகளாலானது; எதிராக சிறிய அண்டிலிசு பெரும்பாலும் இளம் எரிமலை அல்லது பவழப் பாறைகளால் ஆனவை.